ઓસ્ટ્રેલિયા તરફથી સ્ટાર્ક, હેઝલવૂડ, મિચેલ માર્શે બે-બે વિકેટ અને નાથન લિયોને ત્રણ વિકેટ ઝડપી હતી. ઓસ્ટ્રેલિયાએ પહેલા દાવમાં વોર્નરના ૧૬૩, ઉસ્માન ખ્વાજાના ૧૭૪, વોજીસના ૮૩ અને બર્ન્સના ૭૧ રનની મદદથી ૫૫૬ રન ખડક્યા હતા, જેની સામે ન્યૂઝીલેન્ડની ટીમ પહેલા દાવમાં ૩૧૭ રન બનાવી ઓલઆઉટ થઈ હતી. ત્યાર બાદ ઓસ્ટ્રેલિયાએ બીજા દાવમાં ઓસ્ટ્રેલિયન ઓપનરો બર્ન્સ (૧૨૯) અને વોર્નરની સદી (૧૧૬)ની મદદથી ચાર વિકેટે ૨૬૪ રન બનાવી દાવ ડિકલેર કર્યો હતો. આમ ન્યૂઝીલેન્ડને જીત માટે ૫૦૪ રનનું લક્ષ્ય મળ્યું હતું. જેની સામે ન્યૂઝીલેન્ડની ટીમ બીજા દાવમાં ૨૯૫ રન બનાવી ઓલઆઉટ થઈ જતા તેનો ૨૦૮ રને પરાજય થયો હતો.